Clamosa ye un lugar que se troba engarrotau en un cerret penyascoso, con una estructura urbana alazetada en as casas pretas d'entre ellas y contra la penya, lo que fa pensar en un planiamiento defensivo caracteristico d'as poblacions antigas. En l'altura d'o lugar se i troba as enrunas d'un castillet modesto (que beluns datan en o sieglo XI) que probablement explica las oríchens de l'asentamiento. O castillet posiblement se complementaba con o d'Escaniella, y totz dos con os poderosos castiellos de l'Abizanda y Troncedo, en un aria tan en sud de o Sobrarbe que en belaltro tiempo fué mugadera con a espanya musulmana.